Document ID: 32014R0415

A BIZOTTSÁG 415/2014/EU VÉGREHAJTÁSI RENDELETE
(2014. április 23.)
az Ukrajnából származó tejtermékekre vonatkozó vámkontingensek kezelése tekintetében a 2535/2001/EK rendelet módosításáról és az említett rendelettől való eltérésről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke a) és c) pontjára,
mivel:
(1)
A 374/2014/EU európai parlamenti és tanácsi rendelet (2) kedvezményes vámok alkalmazását írja elő egyes Ukrajnából származó áruk 2014. évi behozatalára vonatkozóan. Az említett rendelet 3. cikke értelmében a rendelet III. mellékletében felsorolt mezőgazdasági termékek az ugyanabban a mellékletben meghatározott vámkontingensek keretein belül importálhatók az Unióba. A 374/2014/EU rendelet III. mellékletében említett kontingenseket a Bizottságnak az 1308/2013/EU rendelet 184. cikke (2) bekezdésének b) pontjában foglaltak szerint kell kezelnie.
(2)
A 374/2014/EU rendelet III. melléklete többek között a tejre és a tejtermékekre vonatkozó vámkontingenseket is magában foglal. A szóban forgó kontingenseket bele kell foglalni a 2535/2001/EK bizottsági rendelet (3) I. mellékletébe, a rendelet 19. cikkében pedig hivatkozni kell az érintett kontingensek keretében történő behozatalhoz szükséges származási igazolásra vonatkozó releváns szabályra.
(3)
Tekintve, hogy a 374/2014/EU rendelet III. mellékletében említett kontingensek csupán 2014. október 31-ig állnak rendelkezésre, indokolt meghatározni a behozatali engedély iránti kérelmek benyújtására rendelkezésre álló időszakot és a behozatali engedélyek érvényességének időszakát.
(4)
A 2535/2001/EK bizottsági rendelet 10. cikkének (1) bekezdése értelmében a 2013 májusában elfogadott importőrök csak a 2013. július 1-jétől2014. június 30-ig terjedő időszakban hozhatnak be árukat a kontingensek keretében. Így annak ellenére, hogy az Ukrajna számára megnyitott kontingensek kivételesen két egymást követő hat hónapos időszakra terjednek ki, vagyis 2014. október 31-ig rendelkezésre állnak, az elfogadott importőrök elvileg csupán 2014. június 30-ig 374/2014/EU rendelet III. mellékletében említett kontingensek keretében 2014. október 31-ig folytathassanak behozatali tevékenységet.
(5)
Az 1001/2013/EU bizottsági végrehajtási rendelet (4) a 2658/87/EGK tanácsi rendelet (5) I. mellékletében szereplő KN-kódok közül néhányat új KN-kódokkal váltott fel, így ezek most eltérnek a 374/2014/EU rendeletben említettektől. Ezért indokolt az új KN-kódokat feltüntetni a 2535/2001/EK rendelet I. mellékletében.
(6)
A 2535/2001/EK rendeletet ezért ennek megfelelően módosítani kell.
(7)
Tekintve, hogy a 374/2014/EU rendelet III. mellékletében említett vámkontingensek csupán 2014. október 31-ig állnak rendelkezésre, e rendeletnek a lehető leghamarabb hatályba kell lépnie.
(8)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
ELFOGADTA EZT A RENDELETET:
1. cikk
A 2535/2001/EK rendelet a következőképpen módosul:
a)
az 5. cikk a következő l. ponttal egészül ki:
„l.
az I. melléklet L. részében említett kontingensek”
b)
a 19. cikk (1) bekezdése a következő j) ponttal egészül ki:
„j)
a 374/2014/EU európai parlamenti és tanácsi rendelet 2. cikkének a) pontja (6).
(6) Az Európai Parlament és a Tanács 2014. április 16-i 374/2014/EU rendelete az Ukrajnából származó árukra vonatkozó vámok csökkentéséről vagy eltörléséről (HL L 118., 2014.4.22., 1. o.).”" 						
c)
az I. melléklet egy új, L. résszel egészül ki, amelynek szövegét e rendelet melléklete tartalmazza.
2. cikk
A 2535/2001/EK rendelet I. mellékletébe e rendelet 1. cikkének c) pontja szerint belefoglalt új, L. részben említett kontingensekre vonatkozó engedélyek iránti kérelmeket legkésőbb az e rendelet hatálybalépésétől számított 10. naptári napon, brüsszeli idő szerint 13 óráig kell benyújtani.
A kibocsátott engedélyek kibocsátásuk napjától 2014. október 31-ig érvényesek.
3. cikk
A 2535/2001/EK rendelet 10. cikke (1) bekezdésének második albekezdésétől eltérve a 2013-ban és a 2014-ben elfogadott importőrök a 2535/2001/EK rendelet I. mellékletébe e rendelet 1. cikkének c) pontja szerint belefoglalt új, L. részben említett kontingensek keretében 2014. október 31-ig hozhatnak be árukat.
4. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. április 23-án.

Labels: 3
17
18